Tekst til Oringepynten, Vordingborg

NaturFællesskaber: Oringepynten, Vordingborg

Det er en smuk gåtur gennem park og skov med udsigt til vandet.

Der er en kort tur på 500 meter og en længere tur på ca. 3 km.

Parken omkring Oringe er oprindeligt anlagt for at give psykiatriske patienter adgang til natur og en bedre livskvalitet. I dag er der åbent for offentligheden og alle kan nyde stedets skønhed.

Ankomst til Pynten.

Gode parkeringsmuligheder ved Oringe sygehus Færgegårdsvej 15. Parkeringspladserne er 3 meter brede.

Ruten starter med en lille skråning op til grusstien.

Grusstien er jævn og fremkommelig.

Tag den første sti til venstre.

Følg stien til den ender.

Der er mulighed for at hvile med en flot udsigt til Vordingborg Nordhavn.

Følg stien tilbage til parkeringspladsen, hvis du ønsker ruten på i alt 500 meter. Ellers hold til venstre for at tage ruten på ca. 3 km.

Der er en jævn sti langs vandet.

Der er muligheder for hvil undervejs.

Bænkene i skoven har siddehøjder mellem 52-73 cm. Og bordhøjder mellem 60-69 cm.

Ruten er generelt god og fremkommelig.

På det sidste stykke af skovstien er der nogle rødder.

Efter skoven ankommer man til den dejlige park. Alt efter årstid kan man plukke æbler, besøge det hyggelige gartneri, holde hvil og nyde parken og samle spisekastanjer. Bænkene i parken er ca. 44 cm høje.

Tag stien op til skoven. Herfra er der 1 km. til parkeringspladsen.

Stien fra skoven fører tilbage til parkeringspladsen.

God tur.